[Az Ön neve]

[Az Ön állandó lakcíme (lakóhelye)]

*Értesítési cím*: [Az Ön levelezési címe]

Dr. Székely László

Alapvető jogok országgyűlési biztosa

Alapvető Jogok Biztosának Hivatala

Budapest Pf. 40

1387

**Tárgy: panasz választójog sérelme miatt**

Tisztelt Székely László Úr!

Az alapvető jogok biztosáról szóló 2011. évi CXI. törvény 18. §-ának megfelelően e levélben panaszjogommal élek. Kérem, vizsgálja ki választójogom alább leírt sérelmét, amelyre jogorvoslat nem áll rendelkezésre, és kezdeményezze a választási eljárást szabályozó jogszabály olyan módosítását, amellyel a későbbi választások során megelőzhetőek a hasonló jogsérelmek, valamint éljen egyéb jogköreivel, amelyekkel elősegítheti a választójog gyakorlásának biztosítását a jogalkalmazásban.

A 2014. évi országgyűlési választásokon átjelentkezési / külképviseleti névjegyzékbe való felvételi kérelemmel éltem, amelyet a Helyi Választási iroda mellékelt határozata tanúsít. Választójogommal ennek ellenére nem tudtam élni a határozatban megjelölt helyen és módon.

A 2014-es országgyűlési választások idején megjelentem a mellékelt határozatban megjelölt szavazási helyszínen. Választójogommal azonban nem tudtam élni, mert személyazonosságom sikeres megállapítása után a szavazatszámláló bizottság / külképviseleti választási bizottság arról tájékoztatott, hogy nem szerepelek a szavazókör / külképviselet névjegyzékében.

Panaszom tárgya, hogy informatikai hiba vagy emberi mulasztás következtében a választási eljárásban jóhiszeműen eljáró, kérelmezési jogomat rendeltetésszerűen gyakorló állampolgárként nem tudtam élni választójogommal, amelyet az Alaptörvény XXIII. cikke biztosít számomra. Kérem, hogy kezdeményezzen vizsgálatot, amelynek során feltárják, mi vezetett ahhoz, hogy nem szerepeltem a kinyomtatott szavazókör / külképviselet névjegyzékében.

Amennyiben informatikai hiba következtében akadályoztak meg választójogom gyakorlásában, az a választási eljárás során alkalmazott informatikai rendszer vagy rendszerek hiányos tesztelésének, auditálásnak, valamint hibás kódolásnak tudható be. Ha a vizsgálat megerősíti a gyanút, hogy a névjegyzékben informatikai hiba folytán nem szerepeltem, kérem, kezdeményezzen jogszabály-módosítást, amely kellő garanciáját nyújtja a választási eljárásban használt informatikai rendszerek átláthatóságának, tesztelésének, auditálásának. Kérem továbbá, hogy kezdeményezzen olyan jogszabály-módosítást, amely lehetővé teszi, hogy hasonló rendkívüli körülmények esetén a választópolgárt fel lehessen venni a kinyomtatott névjegyzékbe, amennyiben a választópolgár valószínűsíteni tudja, a választási informatikai rendszerek adatai alapján a Helyi / Külképviseleti Választási Iroda pedig meg tudja erősíteni, hogy a választópolgár szerepel a névjegyzékben.

Amennyiben emberi mulasztás következtében akadályoztak meg választójogom gyakorlásában, kérem, kezdeményezzen olyan jogszabály-módosítást, amely a jövőben minimalizálja a hasonló adminisztratív hibák előfordulásának kockázatát. Kérem továbbá, hogy kezdeményezzen olyan jogszabály-módosítást, amely lehetővé teszi, hogy hasonló rendkívüli körülmények esetén a választópolgárt fel lehessen venni a kinyomtatott névjegyzékbe, amennyiben a választópolgár valószínűsíteni tudja, a választási informatikai rendszerek adatai alapján a Helyi / Külképviseleti Választási Iroda pedig meg tudja erősíteni, hogy a választópolgár szerepel a névjegyzékben.

Valamint kérem, hogy éljen további jogköreivel, amelyek elősegítik az átjelentkezők / külképviseleten szavazók választójogának hatékony biztosítását a jogalkalmazás során.

Kérem, hogy a fent ismertetett jogsérelem alapján indítson vizsgálatot, és postai úton tájékoztasson a vizsgálat eredményéről, valamint arról, hogy milyen lépéseket tesz a jövőbeli hasonló jogsérelmek elkerülése érdekében.

Budapest, 2014. [hónap] [nap].

Üdvözlettel,

[Az Ön aláírása]

[Az Ön neve]

Mellékletek:

* másolat a Helyi Választási Iroda határozatáról átjelentkezési / külképviseleti névjegyzékbe való felvételi kérelmem tárgyában
* a jogsérelem tárgyában felvett jegyzőkönyv másolata
* [bármi más dokumentum, amelyet sérelme bizonyítására csatolni tud]